**DĖL ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO NUOSTATŲ PATVIRTINIMO**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės tarybos 2022 m. vasario 23 d. sprendimu Nr. TS-33 „Dėl Rokiškio r. Panemunėlio mokyklos-daugiafunkcio centro struktūros pertvarkymo ir pavadinimo pakeitimo“, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Panemunėlio universalaus daugiafunkcio centro nuostatus (pridedama).

2. Įgalioti Rokiškio r. Panemunėlio universalaus daugiafunkcio centro direktorę Ingą Belovienę pasirašyti patvirtintus nuostatus ir teisės aktų nustatyta tvarka įregistruoti juos Juridinių asmenų registre.

3. Pripažinti netekusiu galios nuo 2022 m. rugsėjo 1 d. Rokiškio rajono savivaldybės tarybos 2020 m. lapkričio 27 d. sprendimo Nr. TS-290 „Dėl Rokiškio rajono savivaldybės bendrojo ugdymo mokyklų nuostatų patvirtinimo“ 1.1 punktu patvirtintus Rokiškio r. Panemunėlio mokyklos-daugiafunkcio centro nuostatus.

4. Sprendimą paskelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO NUOSTATŲ PATVIRTINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Patvirtinti Rokiškio r. Panemunėlio universalaus daugiafunkcio centro nuostatus.

**Teisinio reguliavimo nuostatos.** Lietuvos Respublikos vietos savivaldos įstatymas, Biudžetinių įstaigų įstatymas, Nuostatų, įstatų ar statutų įforminimo reikalavimai (aktuali redakcija).

**Sprendimo projekto esmė.** Š. m.vasario mėn.rajono savivaldybės taryba priėmė sprendimą „Dėl Rokiškio r. Panemunėlio mokyklos-daugiafunkcio centro struktūros pertvarkymo ir pavadinimo pakeitimo“. Nuo 2022 m. rugsėjo 1 d. šioje įstaigoje bus nutrauktas pradinio ugdymo programos vykdymas ir įstaiga vadinsis Panemunėlio universalus daugiafunkcis centras. Tuo tikslu reikalinga patvirtinti Panemunėlio universalaus daugiafunkcio centro nuostatus.

Nuostatų rengimas buvo derinamas su Komunikacijos ir kultūros skyriumi.

**Laukiami rezultatai.** Panemunėlio universalaus daugiafunkcio centro veiklą reglamentuos nuostatai, atitinkantys teisės aktų nustatytus reikalavimus. Nuostatai bus skelbiami viešai Panemunėlio universalaus daugiafunkcio centro svetainėje.

**Finansavimo šaltiniai ir lėšų poreikis**. Nuostatų įregistravimo mokestis Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė